

**О Б Щ И Н А А Л Ф А Т А Р, О Б Л А С Т С И Л И С Т Р А** 

***7570, гр. Алфатар, ул.Йордан Петров № 6***

***тел.централа: 086/ 811 610***

**ДО**

**ОБЩИНСКИ СЪВЕТ**

**гр. Алфатар**

**ДОКЛАДНА ЗАПИСКА**

**ОТ Д-Р ЯНКА СТОЯНОВА ГОСПОДИНОВА – КМЕТ НА ОБЩИНА АЛФАТАР**

**ОТНОСНО:** Отчет за изпълнение на Програмата за овладяване на популацията на безстопанствените кучета на Община Алфатар 2021-2025 г., за 2024 г. и приемане на план за действие през 2025 г. за изпълнение на програмата

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно чл. 40, ал. 3 от Закона за защита на животните „*Общинските съвети приемат програма за изпълнение на националната програма и план за действие на съответната община, които отговарят на изискванията на наредбата по ал. 2”* /Наредба №4 от 01.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност, издадена от министъра на земеделието, храните и горите, oбн., ДВ, бр. 11 от 9.02.2021 г./.

Програмата за овладяване на популацията на безстопанствените кучета на територията на община Алфатар за периода 2021-2025 г. е приета с Решение № 126 на Общински съвет Алфатар по протокол № 14 от 29.01.2021 г. В т.ХІ от програмата е регламентирано, че планът за действие за изпълнение на програмата се приема ежегодно с решение на общинския съвет, заедно с отчета за изпълнение на плана за изминалия период /1 година/.

Планът за действие за изпълнение на програмата през 2023 г. е приет с Решение №72 по протокол № 9/ 29.04.2024 г. на Общински съвет Алфатар.

Съгласно чл. 40, ал. 4 от ЗЗЖ, „*Кметовете на общини организират изпълнението на програмата и плана по ал. 3 и ежегодно до 1 март внасят отчет за изпълнението на програмата до изпълнителния директор на Българската агенция по безопасност на храните”.*

Във връзка с гореизложеното, на основание чл. 21, ал. 1, т. 23 - т.24 и ал.2 от ЗМСМА, чл. 40, ал. 3 и ал. 4 от Закона за защита на животните и чл. 14, ал. 3 и ал. 4 от Наредба за притежаване, регистриране и отглеждане на кучета на територията на община Алфатар, т.ХІ от Програма за овладяване на популацията на безстопанствените кучета на територията на община Алфатар за периода 2021-2025 г. предлагам на Общински съвет Алфатар да вземе следното:

**РЕШЕНИЕ:**

1. Приема отчет по изпълнение на Програмата за овладяване на популацията на безстопанствените кучета на територията на Община Алфатар 2021-2025 г., за 2024 г.
2. Приема план за действие през 2025 г. за изпълнение на Програмата за овладяване на популацията на безстопанствените кучета на територията на Община Алфатар 2021-2025 г.
3. Възлага на кмета на община Алфатар изпълнение на плана за действие през 2025 г. по т.2 от решението.

ПРИЛОЖЕНИЕ:

1. Отчет по изпълнението на Програмата за овладяване на популацията на безстопанствените кучета на територията на Община Алфатар 2021-2025 г., за 2024 г.

2. План за действие през 2025 г. за изпълнение на програмата за овладяване на популацията на безстопанствените кучета на територията на Община Алфатар 2021-2025 г.

**ВНОСИТЕЛ:**

**ЖЕЛЯНА ДОНЕВА**

**За Кмет на община Алфатар**

*/на осн. Заповед №РД-216/24.04.2025 г./*

*Съгласувал:*

*адв. Пейчо Йовев*

*Юрист на Община Алфатар*

*Изготвил:*

*Красимира Колева-Славова*

*Директор на Д СА*